**Canada's Drag Race** on kanadalainen tositelevisiosarja, joka perustuu yhdysvaltalaiseen Huippu -drag queen haussa -ohjelmaan. Sarjaa juontaa kanadalainen drag queen Brooke Lynn Hytes, joka sijoittui toiseksi yhdysvaltalaissarjan yhdennellätoista tuotantokaudella. *Canada's Drag Race* on ensimmäinen englanninkielinen Drag Race -franchisen ohjelma, jota ei juonna RuPaul. Hän tosin esiintyy kilpailijoille näytettävissä videoviesteissä, sekä selostaa sarjan alkutekstit.

Taustaa
-------

Sarja julkistettiin virallisesti World of Wonderin Instagram-sivuilla heinäkuussa 2019. Koe-esiintymiset käytiin saman vuoden syksyllä, ja ensimmäisen tuotantokauden kaikki kaksitoista kilpailijaa paljastettiin toukokuussa 2020.

Tuotantokaudet
--------------

**Varoitus:  Seuraava kirjoitus paljastaa yksityiskohtia juonesta.**

|  |  |  |  |  |
| --- | --- | --- | --- | --- |
| **Tuotantokausi** | **Esitetty** | **Voittaja** | **Perintösija** | **Miss Miellyttävä** |
| **1** | 2. heinäkuuta – 3. syyskuuta 2020 | Priyanka | Rita BagaScarlett BoBo | Tynomi Banks |
| **2** | 14. lokakuuta – 16. joulukuuta 2021 | Icesis Couture | Kendall Gender
Pythia | Suki Doll |
| **3** | 14. heinäkuuta – 8. syyskuuta 2022 | Gisèle Lullaby | Jada Shada Hudson | Vivian Vanderpuss |

Kaikille tuotantokausille osallistui yhteensä 12 kilpailijaa. Ensimmäisen kauden voittaja Priyanka sai palkinnokseen 100 000 Kanadan dollaria sekä vuoden verran hotelliöitä Hilton Worldwiden hotelleissa. Toisen kauden voittaja Icesis Couture ja kolmannen kauden voittaja Giséle Lullaby saivat 100 000 Kanadan dollarin lisäksi tarjonnan kosmetiikkaa Shoppers Drug Martilta.

**Juonipaljastukset päättyvät tähän.**

Tuomarit
--------

Sarjan päätuomari Brooke Lynn Hytes DragConissa 2019.
Ensimmäisen kauden tuomarit paljastettiin sosiaalisessa mediassa syyskuussa 2019. Tuomaristoon kuuluivat sarjan alussa sarjan alkuperäisversiosta tunnetuksi tullut Brooke Lynn Hytes, näyttelijä Jeffrey Bowyer Chapman sekä malli Stacey McKenzie. Lisäksi televisiopersoona Traci Melchor esiintyi haastattelemassa ja antamassa vinkkejä kilpailijoille.

Toiselle kaudelle tuomaristopaneeli vaihtui miltei kokonaan: vain päätuomari Brooke Lynn Hytes jatkoi. Jeffrey Bowyer Chapmanin tilalle tuli muotiasiantuntija Brad Goreski, ja Stacey McKenzien, joka ei pystynyt tuomaroimaan koronaviruspandemian asettamien liikkumiskieltojen takia, korvasi ensimmäisellä kaudella vierailevana tuomarina toiminut näyttelijä Amanda Brugel. Myös Traci Melchor liittyi tuomareihin.

Kuten alkuperäisessä yhdysvaltalaissarjassa, *Canada's Drag Racessa* on ollut useita julkisuuden henkilöitä vierailevina tuomareina. Sarjassa ovat vierailleet esimerkiksi laulaja Allie X, koomikko Tom Green, näyttelijä Elisha Cuthbert, tubettaja Gigi Gorgeous sekä *RuPaul's Drag Racen* tuomari Michelle Visage. Toisin kuin alkuperäisessä versiossa, vierailevat tuomarit juontavat jaksojen catway- ja huulisynkkaosiot.

Lähteet
-------

1. ↑  Joey Nolfi: Face, fire, fierce guest judges sash-eh north in Canada's Drag Race trailer *Entertainment Weekly*.  15. kesäkuuta 2020. Viitattu 13. marraskuuta 2021. (englanniksi)
2. ↑  World of Wonder sanoo Instagramissa: Start your engines, Canada! *instagram.com*.  27. heinäkuuta 2019. Viitattu 13. marraskuuta 2021. (englanniksi)
3. ↑  'RuPaul's Drag Race' getting Canadian adaptation for Crave and OUTtv *CTV News*.  27. heinäkuuta 2019. Viitattu 13. marraskuuta 2021. (englanniksi)
4. ↑  Taylor Henderson: These Are 'Canada's Drag Race' Season 1 Queens *Out*.  14. toukokuuta 2020. Viitattu 13. marraskuuta 2021. (englanniksi)
5. ↑  Three fabulous judges, and one squirrel friend, are ready to preside over 'Canada’s Drag Race' *etalk.ca*.  26. syyskuuta 2019. Viitattu 13. marraskuuta 2021. (englanniksi)
6. ↑  Joey Nolfi: Canada's Drag Race season 2 adds new head judges amid panel shake-up *Entertainment Weekly*.  29. kesäkuuta 2021. Viitattu 13. marraskuuta 2021. (englanniksi)